Kristbjörg Ólafsdóttir sér um Litla föndurhornið , vikulegan lið hér á Vísi . Í desember ætlar hún að deila einu jólaföndri á dag með lesendum Vísis alveg fram að jólum . Í dag 14. desember sýnir hún hvernig á að gera þrjár einfaldar heimagerðar jólagjafir . Við gefum Kristbjörgu orðið . Mynd / Vísir Ég elska að fá heimagerðar jólagjafir og í dag ætla ég að sýna ykkur þrjár jólagjafir sem taka engan tíma að útbúa og eru mjög þægilegar fyrir veskið . Það fyrsta sem við ætlum að útbúa er súkkulaðikanna . Það eina sem þú þarft er súkkulaði , sælgætisstafi sem er búið að mylja niður , litla sykurpúða ( ég fann ekki litla þannig að ég tók stóra og skar þá niður ) , siliconform ( ég notaði form sem var í laginu eins og jólatré ) og litla skeið . Þú bræðir súkkulaðið og setur það í formið , bætir sykurpúðunum og sælgætisstafamulningum við súkkulaðið og stingur skeiðinni svo í miðjuna . Svo þurfa jólatrén að heimsækja ísskápinn í smá stund . Svo er bara að finna sæta jólakönnu , stinga einu jólatré ofan í könnuna , smá sellofan og slaufa . Núna þarf hin heppni viðtakandi bara að hita mjólk , hræra jólatrénu saman við heita mjólkina og voila , heitt súkkulaði . Næsta gjöf sem ég ætla að kenna ykkur að gera er líka heitt súkkulaði en aðeins öðruvísi . Þú þarft þrjár krukkur mismunandi stórar , heitt súkkulaðiduft ( til dæmis Swiss Miss ) , sælgætisstafamulning og sykurpúða . Þú setur mulninginn í minnstu krukkuna , sykurpúðana í næstu krukku og í stærstu krukkuna setur þú súkkulaðiduftið . Ég staflaði krukkunum upp , festi þær saman með heitu límbyssunni minni og skreytti með sellófani og einum sælgætisstaf . Krúttlegt ekki sagt ? Síðasta gjöfin sem við ætlum að gera er baðsalt . Það eina sem þú þarft er Epson salt og krukka . Þú setur saltið í krukkuna , og skreytir með skeið . Auðveldari verða gjafirnar ekki . Jæja , ég sagði það , jafnvel þú að þú sért týpan sem reddar öllum jólagjöfunum á aðfangadagsmorgun þá hefur þú samt tíma til að gera að minnsta kosti eina af þessum gjöfum . Hvaða gjöf myndir þú vilja fá ? Fyrir mig þá væri það baðsaltið , ég hreinlega dýrka að kveikja á kertum , láta renna í bað , smá baðsalt , himnaríki . Jólaföndur 11. desember frá Kristbjörgu Ólafsdóttur .